cyanic-selkie/wikianc huggingface dataset:
Mykolas Tiškevičius Logoiskis III
Šeima
1884 m. rugsėjo 24 d. vedė, žmona Sofija Chelmicka, sūnus Jurgis Tiškevičius Logoiskis III.
Sunkusis krašto puolėjas
left|220x220px|thumb|Standartinės krepšinio vietos aikštelėje:1–Įžaidėjas · 2–Atakuojantis gynėjas · 3–Lengvasis krašto puolėjas · 4–Sunkusis krašto puolėjas · 5–Vidurio puolėjas miniatiūra|350x350px|[[Tim Duncan|Timas Dankanas meta kamuolį virš Dvaito Hovardo sunkiojo krašto pozicijoje ]] Sunkusis krašto puolėjas (sunkusis kraštas)  – viena iš standartinių pozicijų krepšinyje, kitaip dar vadinama ketvirtojo numerio pozicija. Sunkusis krašto puolėjas priklauso priekinei linijai.
Dažniausiai sunkieji krašto puolėjai yra antri pagal ūgį tarp komandos draugų, taip pat svoriu nusileidžia vidurio puolėjams. Šiose vietose žaidėjai įprastai kovoja po krepšiais, bet daug sunkiųjų krašto puolėjų mėto ir tolimus metimus. Pagrindinis rodiklis įvertinant sunkųjį krašto puolėją – atkovoti kamuoliai, bei pelnyti taškai, asmeniniai sugebėjimai, prasiveržimai.
Žaidėjai dažniausiai būna aukštesni nei 200 cm, bet retai – nei 210 cm.
9×21 mm Giurza
9×21 mm Giurza – šovinys rusiškam pistoletui Giurza (kitaip SR-1 Vector) ir pistoletui kulkosvaidžiui SR-2 Veresk. Šovinys ir abu šie ginklai sukurti CNIITočmašo instituto.
Šie šoviniai negali būti naudojami vietoj komercinių 9×21 mm IMI šovinių, kadangi šūvio metu 9×21 mm Giurza šaunamasis užtaisas sukuria žymiai didesnį slėgį, nei 9×21 mm IMI.
Šovinių variantai
Tūtelės plieninės, padengtos tamsiai žaliu laku.
Šovinių yra keli variantai, besiskiriantys kulkomis :
Anykščių apskritis
Anykščių apskritis buvo Lietuvos rytuose, abipus Šventosios vidurupio. Centras – Anykščiai. Gyvavo 1947–1950 metais.
Istorija
Anykščių apskritis buvo sudaryta 1947 m. spalio 21 d. iš šių valsčių:
1950 m. birželio 20 d. pertvarkyta į Anykščių rajoną (29 apylinkės), dalis teritorijos perduota Kavarsko rajonui (14 apylinkių) ir Troškūnų rajonui (9 apylinkės).
Bronisław Geremek
Bronislavas Geremekas (, 1932 m. kovo 6 d. Varšuvoje – 2008 m. liepos 13 d. prie Liubenės) – lenkų istorikas ir politikas, vienas žymiausių komunistinio laikotarpio disidentų, buvęs Lenkijos Užsienio reikalų ministras.
Biografija
Gimė žydų prekeivio šeimoje. Nacių okupacijos metais su mama pavyko pabėgti iš Varšuvos geto, o tėvas žuvo Aušvico koncentracijos stovykloje.
1954 m. baigė Varšuvos universieto Istorijos fakultetą. 1956–1958 m. mokėsi Sorbonos universiteto aspirantūroje. Apsigynė disertaciją viduramžių istorijos klausimais.
1950 m. būdamas 18 metų amžiaus įstojo į LJDP. 1968 m. iš partijos išstojo, protestuodamas prieš Varšuvos sutarties organizacijos kariuomenės įsiveržimą į Čekoslovakiją.
Dėstė pogrindiniuose opozicijos kursuose, 1980 m. rugpjūčio mėn. plačiai išgarsėjo Lenkijos intelektualų vardu pareiškęs paramą streikuojantiems Solidarumo šalininkams. Lenkijoje paskelbus karinę padėtį areštuotas, išėjęs į laisvę atleistas iš darbo.
1989 m. dalyvavo Apskritojo stalo derybose tarp komunistinės LLR valdžios ir opozicijos. 1989–1997 m. keturias kadencijas buvo Lenkijos Seimo nariu. Čia B.Geremekas aktyviai rėmė Lietuvos nepriklausomybę, sunkiausiais 1991 m. momentais ne kartą lankėsi Lietuvoje, sakydamas, jog „Lietuvos nepriklausomybė – tai ir demokratinės Lenkijos garantas“.
1997–2000 m. buvo Užsienio reikalų ministras Ježio Buzeko vyriausybėje. Jam būnant ministru Lenkija tapo NATO nare, pirmininkavo Europos Saugumo ir Bendradarbiavimo Organizacijai.
2004 m. Lenkijai įstojus į Europos Sąjungą, tapo Europarlamento nariu. 2007 m. atsisakė pildyti dokumentus prasidėjusiame liustracijos procese. J.Kačinskio vyriausybė bandė atšaukti jį iš Europarlamento, tačiau Lenkijos Konstitucinis teismas uždraudė tai padaryti.
2008 m. liepos 13 d. žuvo autokatastrofoje, nesuvaldęs savo automobilio ir priešpriešinėje eismo juostoje susidūręs su sunkvežimiu.
FK Širvintos
Širvintų FK „Širvintos“ – Lietuvos futbolo klubas iš Širvintų. Anksčiau vadinosi "Širvinta".
Nuo 2019 m. susijungė su VGTU Vilkai Vilnius, ir rungtyniauja Širvintos-VGTU Vilkai pavadinimu.
Istorija
Komanda po Nepriklausomybės atkūrimo žaidė II ir III lygose.
Didžiausias pasiekimas buvo 2-oji vieta 1996 ir 2002 m. II lygoje.
Nuo 2006 m. komanda žaidė III lygoje.
O nuo 2012 m. žaidžia SFL pirmenybėse, bei dalyvavo 2012 m. LFF taurės turnyre, tačiau kovas baigė po I etapo varžybų.
2019 m. susijungė su VGTU Vilkai Vilnius, ir rungtyniauja Širvintos-VGTU Vilkai pavadinimu.
Pavadinimas
Nuo 2017 m. klubas vadinasi pagal miesto pavadinimą - FK Širvintos.
Logotipas
FK Širvinta turėjo mėlynai-baltą stilizuotą logotipą, kuriame buvo atpažįstami Širvintų miesto herbo motyvai ir puikavosi užrašas FK ŠIRVINTA.
Nuo 2017 m. logotipas toks, koks yra Širvintų miesto herbas.
Spalvinė gama
Komanda žaidžia mėlynomis sportinėmis aprangomis.
Sudėtis (2017)
Sudėtis 2017 m. balandžio 12 d.:
! colspan="9" bgcolor="#B0D3FB" align="left" |
Lyglaukiai
Lyglaukiais vadinamos gyvenvietės:
Parazaurolofas
Parazaurolofas (Parasaurolophus) – 9 m ilgio ančiasnapis dinozauras, kurio liekanų rasta Š. Amerikoje. Gyveno vėlyvosios kreidos laikotarpiu. Ant galvos jis turėjo maždaug 2 m ilgio skiauterę. Viduje ji buvo tuščia ir galbūt veikė kaip garso kamera, sustiprindama dinozauro skleidžiamą garsą. Ant nugaros buvo stuburo duobutė, į kurią, matyt, įsistatydavo skiauterė, parazaurolofui iškėlus galvą.
Hondė
Hondė  – upė Rytų Aukštumose (Eastern Highlands) Zimbabvėje, tekanti Hondės slėniu. Ji teka nuo Njanganio kalno vakariniame Hondės slėnio gale kur į ją įteka keli stambūs intakai – Mupenga, Buu, Mtarazis ir Ngarura. Hondė įteka į Pungvę, kuri pati įteka į Indijos vandenyną. thumb|right|250px|Hondės slėnis Vietoje, kur Mtarazis krenta nuo Rytinių aukštumų krašto į Hondės slėnį, yra Mtarazio krioklys. Tai aukščiausias Zimbabvės krioklys. Jis yra piečiau Pungvės tarpeklio, netoli Njangos nacionalinio parko ribos. Dalyje pietinės Njangos Hondė palaiko vešlią augmeniją, kas labiausiai primena džiungles Zimbabvėje. Toliau į pietus Hondė aprūpina vandeniu šio sausringo rajono drėkinimo sistemas. 500 kvadratinių mylių Hondės slėnyje yra įdirbta ir drėkinama per irigacinius kanalus. Drėkinimui naudoja ir daug smulkių Hondės intakų, kurių gausu šioje Hondės slėnio dalyje.
Hondės upe eina dalis Mozambiko-Zimbabvės valstybinės sienos, o po to įteka į Pungvę, o ši įteka į Indijos vandenyną ties Beitos miestu (Mozambikas).
1971 m. Europos krepšinio čempionatas
XVII Europos krepšinio čempionatas vyko 1971 m. Esene ir Bėblingene (tuometinė Vakarų Vokietija). Čempionate nugalėjo TSRS rinktinė, finale rezultatu 69:64 įveikusi Jugoslaviją. Bronzos medalius iškovojo Italijos rinktinė, rezultatu 85:67 laimėjusi prieš Lenkiją. TSRS rinktinės sudėtyje žaidė ir Europos čempionu tapo Modestas Paulauskas.
Pirmasis etapas
Pirmajame turnyro etape komandos buvo suskirstytos į dvi grupes – vienoje jų buvo šešios rinktinės. Kiekviena rinktinė sužaidė po vienerias rungtynes su visomis savo grupės komandomis. Už pergalę grupėje buvo skiriami 2 taškai, už pralaimėjimą – 0 taškų.
Pirmąsias dvi vietas kiekvienoje grupėje užėmę komandos pateko į pusfinalius. Kitos rinktinės buvo priverstos toliau žaisti dėl 5-8 ir 9-12 vietų.
Nureko tvenkinys
thumb|250px|Nureko tvenkinys
Nureko hidroelektrinės tvenkinys yra vakarinėje Tadžikijoje, Vachšo upės slėnyje. Susidarė ties Nureko miestu pastatčius užtvanką. Statybos darbai truko nuo 1960 m. iki 1972 m. Plotas 98 km², tūris 10,5 km³, ilgis 70 km, plotis iki 1 km. Vandens lygiui didelę įtaką daro sezoniškumas. Lygio svyravimo amplitudė – net 53 m. Naudojamas drėkinimui.
Užtvankos aukštis – 304 m (aukščiausia pasaulyje). Galingumas – 3015 MW. Yra 9 elektrą generuojančios turbinos. Elektrinė pagamina net 98 % visos Tadžikistanui reikalingos elektros energijos (aukščiausias rodiklis pasaulyje).
Helsinkio olimpinis stadionas
Helsinkio olimpinis stadionas (SV Helsingfors Olympiastadion) – didžiausias Suomijos stadionas, esantis maždaug 2 km į vakarus nuo Helsinkio miestro centro. Naudojamas sporto ir muzikos renginiams. 40 600 sėdimų vietų. Koncertų metu talpina 45 000–50 000 žiūrovų. Stadione vyko 1952 m. vasaros olimpinės žaidynės. Surengti 1983 m. bei 2005 m. Pasaulio lengvosios atletikos čempionatai. 1971, 1994 ir 2012 m. vyko Europos lengvosios atletikos čempionatai.
Stadione namų rungtynes žaidžia Suomijos vyrų futbolo rinktinė.
Istorija
Sukonstruotas Yrjö Lindegren ir Toivo Jäntti architektų. Statybos darbai prasidėjo 1934 m. vasario 12 d. Baigtas statyti 1938 m. Oficialiai atidarytas tų pačių metų birželio 12 d. Stadionas statytas 1940 m. vasaros olimpinėms žaidynėms, kurias prieš atšaukiant, dėl Antrojo pasaulinio karo buvo perkeltos iš Tokijo į Helsinkį. Po daugiau nei dešimtmečio surengtos 1952 m. vasaros olimpinės žaidynės. 1957 m. vyko bandžio pasaulio čempionatas.
Pilnai atnaujintas 1990–1994 m. Renovuotas prieš pat 2005 m. Pasaulio lengvosios atletikos čempionatą.
Muzikos renginiai
Stadione vyksta ne tik sporto, bet ir muzikos renginiai. Savo pasirodymus jame surengė tokie atlikėjai kaip:
Rankiojimas
Rankiojimas, rinkimas – viena iš pirmykščio ūkio formų, gamtoje aptinkamų augalų valgomų sėklų, vaisių, šaknų ir kitų augalų dalių, valgomų dumblių, grybų vaisiakūnių, gyvūnų (moliuskų, varliagyvių, kai kurių vabzdžių, paukščių jauniklių ir kiaušinių), medaus rinkimas maistui.
Akmens amžiaus pradžioje kartu su medžiokle, vėliau ir su žvejyba buvo pagrindinis pragyvenimo šaltinis. Dėl pirmykščio darbo pasidalijimo daugiausia rankiojo moterys ir vaikai. Rankiota rankomis bei naudojant paprasčiausius specialius įrankius, tokius kaip kasamoji lazda, ar specialios mentelės dvigeldžiams moliuskams nulupinėti (tasmanų gentys).
Kartais augalinio maisto rankiojimas buvo susijęs su sudėtingesne veikla. Kai kurios gentys prieš liūčių sezoną padegdavo žolę, kad liūčių sezono metu augalai vešliau augtų. Kai kur drėkindavo sklypus su savaime augančiais maistiniais augalais. Vėliau panaši tobulinama augalų rankiojimo technologija virto rankine žemdirbyste.
Kaip pagrindiniu verslu, rankiojimu iki XIX a. ir vėliau vertėsi tropinių kraštų Pietų Amerikos indėnai ir Australijos aborigenai; kitur, po to, kai buvo pradėta kultivuoti žemdirbystė ir gyvulininkystė, rankiojimas tapo pagalbine ūkio šaka.
Ir dabar populiarūs grybavimas, riešutavimas bei uogavimas yra iki dabar išlikusi rankiojimo forma.
Sniegas
thumb|right|250px|Apsnigtos eglės thumb|right|250px|Snaigės
Sniegas – atmosferos kritulių forma, sudaryta iš ledo kristalų, krentančių iš debesų snaigių pavidalu.
Kai sniegas yra sudarytas iš smulkių ledo dalelių, yra laikomas granuline medžiaga, turinčia atvirą ir lengvą struktūrą, išskyrus tuos atvejus, kai veikiant slėgiui sniegas yra spaudžiamas, presuojamas iki ledo.
Snaigės gali būti įvairių dydžių ir formų. Krintanti sąlyginai apvali snaigė gali pradėti tirpti ir vėl užšalti, persiformuoti į sniego dribsnius, granules, gniutulus. Snaiges sudaro arba taisyklingi ledo kristalai (plokštelės, stulpeliai, žvaigždutės), arba kristalų kompleksai (ežiai, sąsagos). Jų skersmuo siekia nuo <1 mm iki kelių milimetrų. Sukibusios snaigės sudaro sniego gniutulus (iki kelių centimetrų dydžio). Snaigių vidutinė masė 0,1–3,0 mg, stambių dribsnių (gniutulų) – iki 0,5 g.
Iškritusio sniego kiekis matuojamas kritulmačiu (ištirpusio sniego vandens sluoksnis milimetrais). Vidutinėse ir aukštosiose platumose sniegas yra įprasti žiemos krituliai, sudarantys sniego dangą.
Snigimu arba snygiu yra vadinamas kietųjų kritulių (snaigių) kritimas. Sniegas dažniausiai formuojasi virš regionų, kur veikia aukštyneigiai oro srautai esant žemam slėgiui, tai yra, veikiant vidutinių platumų ciklonams. Kalnuotose vietovėse intensyvus snigimas yra įmanomas ten, kur prieškalninio šlaito įtakoje atsiranda aukštyneigiai srautai ir jei oras viršuje yra pakankamai šaltas.
Terminai
Kritulių kiekis – tai vandens sluoksnio storis (milimetrais), susidaręs ant horizontalaus paviršiaus iš lietaus, dulksnos, ištirpusio sniego ir kitų reiškinių per nurodytą laiko tarpą, kai nėra išgaravimo, nutekėjimo ar susigėrimo (1 mm = 1 kg/m2 = 10 t/ha = 10 m³/ha).
Formos
thumb|250px|Sniegas miške
Iškritęs ant žemės sniegas gali būti apibūdinamas kaip birus, purus, granulinis ir kaip ledas. Ledas susiformuoja kuomet sniegas susicementuoja po kelių tirpimo ir pakartotinio užšalimo fazių. Sniegas yra laikomas biriu, kuomet pučiant vėjui sniegas gali būti perneštas nuo vienos vietos į kitą ir suformuoti pusnis, kurios gali siekti ir keletą metrų aukščio. Sniego pusnys, supūstos į kalnų pašlaites, gali evoliucionuoti, t. y. didėti ir stačiuose šlaituose būti sniego griūčių priežastimi. Sniego paklotas „išlaiko“ vėsesnes temperatūras negu, kad nesant sniego dangos, nes sniegas atspindi didesnę dalį krintančių spindulių, o sugertoji šiluma yra sunaudojama tirpimui, o ne šilumai.
Vandens dalis sniege yra svarbus rodiklis, nurodantis būsimą pavasarinį upių potvynių dydį, vykstantį dėl sniego tirpimo. Tačiau sniego danga taip pat yra svarbi ir kaip apsauga pasėliams nuo ekstremalių šalčių šaltuoju metų laiku. Jei sniego danga neištirpsta eilę metų, tuomet iš didžiulės sniego masės, veikiant išorinėms jėgoms formuojasi ledo masė, vadinama ledynu. Šviežias sniegas absorbuoja garsą, žemo dažnio gamtinius garsus, kadangi oro tarpai tarp sniego dalelių susilpnina vibraciją. Akustinė kokybė yra sumažinama vos tik ant šviežios sniego dangos ima lyti ar iškrinta šlapdriba. Esant žemai temperatūrai vaikštant šviežiu sniegu yra girdimas cypiantis garsas.
Terminas pūga (sniego audra) gali būti apibrėžtas kaip gausūs krituliai sniego pavidalu, kuomet vėjas ima pustyti sniegą ir sumažėja matomumas. Šlapdriba yra apibūdinama kaip sniegas kartu su lietumi, kuomet oro temperatūra yra silpnai neigiama ar vos teigiama. Sniego kiekiai vienos pūgos metu gali siekti daugiau kaip metrą lygiose vietovėse ir kelis metrus kalnuotose vietovėse. Kai prisninga ypač daug keliavimas automobiliu, lėktuvu ar pėsčiomis tampa labai komplikuotas, kartais netgi neįmanomas. Tokiomis sąlygomis susisiekimas įmanomas naudojant sniegomobilius, sniegroges, sniegbačius, slides. Sniegas yra natūralus žiemos palydovas, tačiau sniegui iškritus šiltuoju metų laiku padaroma daug žalos gamtai, kadangi labiausiai nukenčia medžiai, augalai, vaiskrūmiai ir toks reiškinys yra vadinamas anomalija.
Snaigės
thumb|250px|right|Snaigės
Sniego kristalai formuojasi, kai maži peršaldyti ledo lašeliai (apie 10 μm diametro) užšąla. Eksperimentais įrodyta, kad homogeniški ledo lašelių branduoliai gali susidaryti temperatūrai nukritus žemiau −35 °C (−31 °F) Užšalęs lašelis ima augti prisotintoje aplinkoje, kur oro temperatūra yra žemiau užšalimo taško. Lašelis auga dėl vandens molekulių (garų) ore difuzijos ant ledo kristalo paviršiaus. Ledo kristalai gali išaugti iki šimtų mikrometrų ar milimetrų dydžio esant vandens garų, lašelių pertekliui – tai yra vadinamasis Wegner-Bergeron-Findeison procesas. Vandens garų išeikvojimas sąlygoja ledo kristalų augimą dėl vandens lašelių gausos. Šie dideli kristalai yra reikšmingas kritulių šaltinis ir kristalų susidūrimų metu susidaro spiečiai arba agregatai. Šie agregatai yra sniegas, sniego dribsniai, kurie dažniausiai pasiekia žemės paviršių kaip kietieji krituliai. . Pasaulio Gineso rekordų knygoje yra aprašyta didžiausia sniego kruopa (gniutulas), kurios diametras siekė 38 cm (15 colių), kuri iškrito sausio mėnesį 1887 metais Montanoje, JAV.
Sniegas, priklausomai nuo ledo kristalų vidinės sandaros ir savybių, aplinkos sąlygų, gali būti įvairių atspalvių, kurie atsiranda dėl skirtingo spindulių lūžio kampo, šviesos spektro. Snaigės forma daugiausiai yra apspręsta temperatūros ir aplinkos drėgnumo formuojantis snaigei. Plokštuminiai kristalai (ploni ir plokšti) susidaro tarp 0 °C (32 °F) ir −3 °C (27 °F). Tarp −3 °C (27 °F) ir −8 °C (18 °F) formuojasi adatos, prizmės arba pailgos formos kristalai. Nuo −8 °C (18 °F) iki −22 °C (−8 °F) snaigės forma vėl tampa plokščia, dažniausiai su šakota, karpyta kristalo struktūra Keičiantis atmosferos temperatūrai, drėgnumui krintanti snaigė keičia savo formą ir dydį, todėl yra neįmanoma rasti dviejų identiškų snaigių. Bandymai buvo atliekami Wilson Alwyn Bentley 1885 metais fotografuojant tūkstančius sniego kristalų mikroskopu. W. A. Bentley įrodė snaigių išskirtinumą ir nevienodumą, pripažįstamą ir šiandien
Atspindėjimas
Ką tik iškritęs sniegas gali atspindėti 90 % arba daugiau krintančių spindulių. Todėl sniego atspindima šviesa yra tiesiog akinanti, nes žmogaus akis yra jautri tokio intensyvumo šviesai. Ypač akinanti sniego atspindima šviesa gali būti poliariniuose regionuose, aukštosiose platumose. Yra žinoma, kad kas 1000 pėdų (300 m) virš jūros lygio UV spindulių intensyvumas didėja 4 %. .
Lietuvoje
Lietuvoje snigti pradeda lapkričio, kartais – spalio mėnesiais. Kietų (sniego, krušos, kruopų) ir mišrių (šlapdribos) kritulių būna vidutiniškai nuo 45–50 pajūryje, 60–65 Aukštaitijoje dienų per metus.
Dišliai
Dišliai – kaimas Plungės rajono savivaldybėje, 4 km nuo Alsėdžių.
Antanas Algirdas Klimas
Antanas Algirdas Klimas (g. 1939 m. rugpjūčio 22 d. Kaune) – Lietuvos hidrogeologas, habilituotas fizinių mokslų daktaras.
Biografija
1962 m. baigė Vilniaus universitetą. 1996 m. habilituotas fizinių mokslų daktaras.
1962–1995 m. dirbo Vilniaus hidrogeologijos ekspedicijoje, nuo 1995 m. dirba bendrovėje „Vilniaus hidrogeologija“, nuo 1997 m. dar Vilniaus universiteto dėstytojas. 1996–2004 m. Lietuvos nacionalinio geologijos komiteto sekretorius.
Mokslinė veikla
Sukūrė gėlo požeminio vandens cheminės sudėties formavimosi Lietuvoje intensyvios eksploatacijos ir taršos sąlygomis modelį gėlo vandens cheminės būklės analizei, vertinimui ir prognozei. Įrodė oksidacijos – redukcijos reakcijų svarbą požeminio vandens savivalės procesams.
Sakerava
Sakerava arba Morozovka (, nuo 1939 m. Sacherau, nuo 1945 m., nuo 1946 m. ) – gyvenvietė dab. Kaliningrado srities vakarinėje dalyje, Zelenogradsko rajone, Sembos pusiasalyje, nuo 2006 m. balandžio 3 d. Krasnotorovkos kaimo gyvenvietės kaimas.
Ards FC
Niutonardso „Ards“ – Šiaurės Airijos futbolo klubas iš Niutonardso.
Sakerava
Istorija
Sembos žemės kaimo pavadinimas gali būti vokiškos kilmės. 1723–1818 m. Prūsijos karalystės Rytų Prūsijos departamento, 1818–1871 m. Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Žuvininkų apskrities, nuo 1939 m. kovo 27 d. Sembos apskrities kaimas. 1910 m. buvo 77 gyventojai. 1946 m. balandžio 7 d. – rugsėjo 6 d. Kranco rajono, vėliau Zelenogradsko rajono kaimas, 1947 m. birželio 17 d. – 2006 m. balandžio 3 d. Povarovkos apylinkės kaimas.
Eurovizijos dainų konkursas
thumb|right|300px|„Eurovizijos“ dainų konkurso logotipas. Širdelės vidus būna užpildytas valstybės, kurioje vyksta konkursas, vėliava.
„Eurovizijos“ dainų konkursas  – kasmet vykstantis dainų konkursas, kuriame varžosi norinčių dalyvauti Europos valstybių atstovai.
Kiekviena dalyvaujanti valstybė pateikia po vieną dainą, o vėliau ta daina varžosi su kitų šalių atstovais. Kiekvienoje šalyje konkursą transliuoja jos nacionalinė televizija, kurios užduotis – atrinkti atlikėją ir dainą, atstovausiančius savo šaliai šiame konkurse. Eurovizija pradėta rengti nuo 1956 m. ir yra vienas iš populiariausių ne sporto renginių visame pasaulyje. Pastaraisiais metais konkursą stebėjusių žmonių skaičius išaugo nuo 100 milijonų iki 600 milijonų visame pasaulyje. Eurovizija transliuojama ne tik Europos valstybėse, bet ir tokios šalyse kaip Australija, Egiptas, Filipinai, Honkongas, Indija, JAV, Japonija, Jordanija, Kanada, Kinija, Naujoji Zelandija, Pietų Korėja, Puerto Rikas, Tailandas ir Taivanas. Nuo 2000 m. konkursą galima stebėti internetu. 2006 m. šiuo būdu žmonės iš viso pasaulio Euroviziją stebėjo 140 pasaulio šalių.
Istorija
1955 m., Monake, Europos transliuotojų sąjungos (EBU) komiteto posėdyje, generalinis Šveicarijos televizijos komiteto pirmininkas Marcel Bezençon pasiūlė surengti tarptautinį dainų konkursą, kurį vienu metu transliuotų visose dalyvaujančiose šalyse. Konkursas buvo grindžiamas Sanremo muzikos festivalio pavyzdžiu ir buvo laikomas kaip technologinis televizijos eksperimentas – mat tuo metu daugelį šalių pasiekti plačios srities tarptautiniu tinklu buvo labai ambicingas sumanymas. Palydovinė televizija dar neegzistavo, taigi vadinamąjį Eurovizijos tinklą sudarė sausumos mikrobangų tinklas. Tais pačiais metais Romoje renginį buvo nuspręsta pavadinti „Eurovizijos Grand Prix“ (vėliau Grand Prix buvo pakeista į concours frankofoniškose šalyse).
Pirmasis konkursas vyko Lugane, Šveicarijoje, 1956 m. gegužės 24 d. Tuomet septynios šalys pristatė po dvi dainas, iš viso jų buvo 14. Tai buvo vienintelis atvejis, kai vienai šaliai atstovavo daugiau nei viena daina. Nuo 1957 m. kiekvienai šaliai atstovaudavo po vieną dainą. 1956 m. konkurse laimėjo šeimininkė Šveicarija.
Konkursą visą jo gyvavimo istoriją lydėjo technologiniai pokyčiai: 1968 m. pradėtos spalvotos televizijos, 1985 m. – palydovinės televizijos transliacijos, nuo 2000 m. – transliacijos internetu ir kt.
Dalyvavimas
Tinkamumas valstybėms dalyvauti „Eurovizijoje“ nėra nustatomas pagal geografinį jų išsidėstymą. Pagrindinis kriterijus, nustatantis, ar šalis gali dalyvauti konkurse, yra priklausymas Europos transliuotojų sąjungai (EBU). Tačiau teisė dalyvauti suteikiama tik aktyvioms EBU šalims-narėms. Aktyvios šalys-narės yra tokios, kurios patenka į Europos transliavimo erdvę, arba yra Europos Tarybos narės.
Europos transliavimo erdvėje yra valstybių, kurios geografiškai atsiduria už Europos žemyno ribų arba priklauso daugiau nei vienam žemynui. Todėl teisė dalyvauti konkurse neapsiriboja Europos šalimis. Istoriškai „Eurovizijos“ dainų konkurse yra dalyvusios tokios už Europos žemyno ribų esančios šalys, kaip Izraelis, Kipras ir Armėnija. Eurovizijoje jos debiutavo atitinkamai 1973 m., 1981 m. ir 2006 m. 1980 m. konkurse dalyvavo net Marokas, kuris geografiškai yra Afrikoje. Eurovizijoje dalyvauja ir kelios šalys, kurių tik dalis priklauso Europai. Tai Turkija (dalyvauja nuo 1975 m.), Rusija (nuo 1994 m.), Gruzija (nuo 2007 m.) ir Azerbaidžanas (nuo 2008 m.) 2015 m. prie konkurso prisijungė Australija.
Iš viso bent vieną kartą konkurse dalyvavo 51 šalis.
Ards FC
Istorija
Klubo ištakos siekia 1902 m.
Eurovizijos dainų konkursas
Dalyvavimas
thumb|300px|right|Europos transliavimo zona, pažymėta raudonai thumb|300px|right|Dalyvavimas nuo 1956 m.: {{legend|#22b14c|Dalyvavo nors kartą}} {{legend|#ffc20e|Niekada nedalyvavo, nors galėtų}} {{legend|#d40000|Pareiškė dalyvausiančios, bet vėliau pasitraukė}}
Nugalėtojai
thumb|right|Airijos atlikėjas [[Johnny Logan yra vienas iš dviejų atlikėjų (antroji yra Loreen iš Švedijos), laimėjęs daugiau nei vieną kartą, tai jis padarė dukart, 1980 m. ir 1987 m.]]
2023 m. duomenimis, 70 dainų iš 27 šalių laimėjo „Eurovizijos“ dainų konkursą. Dvidešimt septynios skirtingos šalys yra laimėjusios konkursą. 1969 m. konkursas turėjo keturis nugalėtojus. Šveicarija laimėjo pirmąjį konkursą 1956 m. Daugiausia pergalių turi Airija ir Švedija – septynias. Vieninteliai asmenys, kurie laimėjo daugiau nei vieną kartą, yra Švedijos atlikėja Loreen, kuri 2012 m. atliko dainą „Euphoria“ ir 2023 m. – „Tattoo“, bei Airijos atlikėjas Johnny Logan, kuris 1980 m. atliko dainą „What's Another Year“ ir 1987 m. – „Hold Me Now“.
Lietuva Eurovizijoje
2022 m. duomenimis, Lietuva „Eurovizijos“ dainų konkurse dalyvavo 22 kartus. Debiutavo 1994 m. ir užėmė paskutinę vietą. Po nesėkmingo pasirodymo į „Eurovizijos“ sceną šalis grįžo 1999 m. ir dalyvauja iki šiol (išskyrus 2000 ir 2003 m.). Aukščiausias rezultatas – šešta vieta, kurią 2006 m. „Eurovizijoje“ pasiekė grupė „LT United“.
Susiję projektai
thumb|right|[[Destiny Chukunyere – Maltos atstovė 2015 m. vaikų „Eurovizijoje“]]
Congratulations
2005 m. spalio 22 d. vyko koncertas „Congratulations“ (liet. Sveikinimai), skirtas paminėti „Eurovizijos“ gyvavimo penkiasdešimtmetį. Koncerte, kaip ir eiliniame „Eurovizijos“ renginyje, žiūrovai rinko labiausiai jiems patikusią praeitame penkiasdešimtmetyje „Eurovizijos“ dainų konkurse grotą dainą.
Eurovision: Europe Shine a Light
Atšaukus 2020 m. „Eurovizijos“ konkursą, Europos transliuotojų sąjunga 2020 m. gegužės 16 d. Hilversiumo mieste surengė specialią nekonkurencinę transliaciją „Eurovision: Europe Shine a Light“ (liet. Švieski, Europa), kuria pagerbė konkurse turėjusias skambėti dainas. Renginyje dalyvavo 10 šalių atstovai.
Vaikų Eurovizijos dainų konkursas
Vaikų „Eurovizija“ yra kasmet vykstantis panašus tarptautinis dainų konkursas, kuriame dalyvauja vaikai nuo 9 iki 14 metų amžiaus.
Eurovizijos šokių konkursas
Eurovizijos šokių konkursas buvo renginys, kuriame dalyvavo šokėjų poros, atliekančios pramoginius ir lotynų šokius. Projektas buvo surengtas dukart, 2007 ir 2008 m.
Ards FC
Šiaurės Airijos pirmenybėse
Šaltiniai:
Kvaitulis
Kvaitulis (Banisteriopsis caapi) – malpigijinių (Malpighiaceae) šeimos lianų gentis. Paplitusi Amerikos tropinėse sityse. Sudėtyje turi alkaloidų.
Rūšys
Gentį sudaro ~90 rūšių. Svarbiausios:
Liuksemburgo futbolo varžybos 1925–1926 m.
Liuksemburgo futbolo varžybos 1925–1926 m.
Kidzugava
Kidzugava  – miestas pietinėje Kioto prefektūros dalyje, Japonijoje. Čia gyvena apie 67 tūkst. gyventojų.
Miestas įkurtas 2007 m. kovo 12 d.
Simboliai
Oficiali miesto gėlė – kosmėja, medis – sakura.
2013 m. Khan al-Assal cheminės atakos
'''2013 m. Khan al-Assal cheminės atakos''' įvyko 2013 m. kovo 19 d. Sirijos Alepo miesto rajone. Šių atakų metu žuvo 26 žmonės (10 civilių ir 16 karininkų) bei daugiau nei 86 buvo sužeisti. Iš karto po atakų Sirijos vyriausybė ir opozicija apkaltino viena kitą. Sirijos vyriausybė paprašė JT ekspertų ištirti cheminių atakų vietas ir pateikti atsakymus. Rusijos ir JAV atskiri tyrimai parodė, kad šių atakų metu buvo naudojamas zarinas. Rusijos teigimu atsakingi už šią ataką buvo opozicijos sukilėliai, tuo tarpu JAV kaltino Sirijos poziciją.
JT ekspertai atvyko į šalį ištirti šias vietas rugpjūtį, tačiau iš karto jiems pasirodžius įvyko žymiai masyvesnės Gutos cheminės atakos. Tai sutrukdė tinkamai ištirti Khan al-Assal atakas.
Turgenija
Turgenija (Turgenia) – salierinių (Apiaceae) šeimos augalų gentis, kurioje vienintelė rūšis – plačialapė turgenija (Turgenia latifolia). Ši rūšis rasta ir Lietuvoje, bet labai reta, užneštinė. Augalas iki 60 cm aukščio su stačiu stiebu ir pliunksniškais lapais. Žiedynas skėtis, su 2-5 skėtukais. Žydi birželio mėn. Auga dirvonuose, bergždynuose, pakelėse.
Barščova Gura
Barščova Gura – kaimas Lenkijos šiaurės rytuose, Naujinės valsčiuje, Augustavo apskrityje, Palenkės vaivadijoje. Kaimas yra apie 4 km į šiaurę nuo Naujinės, 13 km į šiaurę nuo Augustavo ir 96 km į šiaurę nuo vaivadijos centro Balstogės.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Jūratė Dievaitienė
Jūratė Dievaitienė-Baltaduonytė (g. 1927 m. rugsėjo 28 d. Kaune – 2017 m. gegužės 29 d. Kaune) – Lietuvos gydytoja infekcionistė terapeutė, habilituota biomedicinos mokslų daktarė.
Biografija
1950 m. baigė Kauno universitetą. 1960 m. apgynė disertaciją „Sąnarių ligų gydymas Birštono kurorte“, medicinos mokslų kandidatė, 1968 m. apgynė disertaciją „Reumato ir sąnarių ligų paplitimas Kaune“, medicinos mokslų daktarė.
1952–1993 m. dėstė Kauno medicinos institute (nuo 1989 m. Kauno medicinos universitetas), 1973–1991 m. Infekcinių, odos ir venerinių ligų katedros vedėja.
Chevrolet SS
Chevrolet SS – 2013 metų pabaigoje pasirodysiantis didelės klasės automobilis, kurį gamins koncernas General Motors. SS (Super Sport – trumpinys) turėtų tapti prabangiausiu bei sportiškiausiu 4-durų sedanu, Chevrolet modelių gamoje. Automobilis bus parduodamas JAV rinkoje, kaip 2014 metų modelis bei bus gaminamas Pietų Australijoje
Bogio kalnas
thumb|200px|Bogio kalnas
Chevrolet SS
Šiuo metu apie automobilio technines charakteristikas yra žinoma nedaug, tačiau yra patvirtinta, kad jis bus gaminamas ant GM Zeta platformos bei bus stipriai paremtas ateinančios kartos Holden Commodore automobiliu, skirtu Australijos rinkai. Taip žinoma, kad SS naudos ateinančios kartos GM small-block V8 variklius. Oficialus automobilio pristatymas publikai turėtu įvykti 2013 metų pradžioje, sutapsiantis su pirmosiomis automobilio lenktynėmis 2013 metų NASCAR sezone.
Bogio kalnas
Bogio kalnas (buvo pervadintas Obamos kalnu, ankstesnis pavadinimas grąžintas) – aukščiausia Antigvos ir Barbudos vieta, esanti Antigvos salos pietvakariuose. Aukštis – 402 m. Kalnas vulkaninės kilmės. Apaugęs tropiniais miškais.
2008 m. lapkričio 5 dieną Ministras pirmininkas Baldvinas Spenseris paskelbė, kad Bogio kalnas bus pervadintas į Obamos kalną, JAV prezidento Barako Obamos garbei. Oficialus pervadinimas įvyko per Obamos gimtadienį 2009 m. rugpjūčio 4 d.
Bogio kalno pavadinimas grąžintas 2016 m. birželio 21 d.
Pranas Gudynas (1900)
Pranas Gudynas (1900 m. sausio 12 d. Mauručiuose, Veiverių valsčius – 1929 m. gegužės 6 d. Kaune) – Lietuvos karinis veikėjas, kapitonas (1929 m., po mirties).
Biografija
1919 m. baigė Veiverių mokytojų seminariją, 1921 m. gruodžio 18 d. – Kauno karo mokyklą. Paskirtas į Aštuntąjį pėstininkų pulką. 1923 m. dalyvavo Klaipėdos krašto sukilime, 1-ojo Klaipėdos krašto savanorių pulko kuopos vadas. 1924 m. sausio mėn. perkeltas į Autobatalioną.
Nuo 1924 m. studijavo Lietuvos universiteto Teisių fakultete, nuo 1925 m. dirbo Kariuomenės teisme. Nuo 1926 m. rugsėjo mėn. Karo aviacijos oro žvalgas. 1927 m. liepos mėn. baigė Aukštųjų karininkų kursų aviacijos skyrių, paskirtas 4-osios oro eskadrilės lakūnu. Aktyvus 1926 m. gruodžio 17 d. perversmo dalyvis. Nuo 1927 m. pradžios ministro pirmininko Augustino Voldemaro adjutantas. Slaptos organizacijos Tautinė Apsauga Geležinis Vilkas štabo narys.
1929 m. gegužės 6 d. 20 val. 20 min. žuvo užstodamas kūnu A. Voldemarą per pasikėsinimą prie Valstybinio teatro Kaune. Palaidotas Veiverių kapinėse.
Kita
P. Gudynas išgirdo verkiantį vaiką. Parsinešė jį į savo namus, tėvai užaugino. Taip atsirado antras Pranas Gudynas (1919–1979), muziejininkas, dailėtyrininkas, restauratorius, tapytojas, buvęs Dailės muziejaus direktorius.
The Islanders
220px|miniatiūra|„The Islanders“ su Jon Lilygreen 2010 m.
„The Islanders“ – pop muzikos grupė, kurios nariai kilę iš Anglijos, Škotijos, Kipro ir Norvegijos. Kartu su Jon Lilygreen grupė dalyvavo metiniame dainų konkurse „Eurovizija 2010“, kur pristatė dainą „Life Looks Better In Spring“. Konkurso finale kolektyvas su 27 taškais užėmė 21 vietą.
Grupę „The Islanders“ sudaro Jon Gregory (būgnai), Sylvia Strand (fortepijonas/vokalas), Katherine Squire (vokalas), Sean Watts (vokalas) ir Charalambos Kallonas (bosinė gitara).
Formulė E
thumb|right|250px|[[Stoffel Vandoorne su antros kartos Spark SRT05e automobiliu.]] Formulė E (angl. FIA Formula E Championship) – atvirų ratų automobilių čempionatas. Jame dalyvauja tik elektra varomi lenktyniniai automobiliai.
Istorija
2012 m. lapkričio mėnesį buvo užsakyti 42 elektriniai automobiliai, kuriems variklius, pavarų dėžes ir elektroniką tieks Formulės 1 McLaren ekipa.
2012 m. gruodžio mėnesį Italijos sostinė Roma tapo pirmuoju miestu Europoje ir antru pasaulyje po Rio de Žaneiro paskelbusiu apie Formulės E lenktynių organizavimą savo trasoje.
2013 m. kovo 8 d. FIA paskelbė preliminarų pirmojo sezono lenktynių tvarkaraštį – pagal jį lenktynės vyks 10 miestų: Londone, Romoje, Los Andžele, Majamyje, Pekine, Putradžajoje, Buenos Airėse ir Rio di Ženeire. Liepos mėnesį prie čempionato rengėjų prisidėjo Bankokas ir Berlynas.
2013 m. gegužės 15 d. FIA paskelbė informaciją apie pirmąjį Formulės E automobilį. Jį gamins prancūzų įmonės Spark Racing Technology ir Renault, tad jis bus pavadintas „Spark-Renault SRT 01E“. Pakabą automobiliui ruoš italų įmonė Dallara, o padangas gamins Michelin kompanija. Lenktynių metu padangas keisti bus draudžiama, tad jos bus pagamintos taip, kad atlaikytų visą lenktynių distanciją. Skaičiuojama, kad automobilis pasieks 100 km/val greitį per 3 sekundes, o ribotas didžiausias greitis sieks 225 km/val. Ribota variklio galia bus 200 kw, iš kurių 67 bus galima naudoti tik specialių lenkimų metu. Viešumoje automobilis buvo pademonstruotas rugsėjo 10 d. Frankfurto automobilių parodoje.
2013 m. rugsėjo 27 d. FIA moto sporto taryboje buvo paskelbtas pirmojo sezono tvarkaraštis. Jame atsirado trys nauji miestai – Monakas, Punta del Estė ir Honkongas. Tuo tarpu Roma, Rio di Ženeiras ir Pekinas buvo įrašyti į kandidatų sąrašą kitiems sezonams.
Siekiant sumažinti išlaidas komandoms joms leista savo automobilius parduoti dar dvejoms kitoms ekipoms. Šių sandorių suma ribojama iki 350 000 eurų.
2018 m. kovo 6 d. buvo pristatytas naujas antros kartos F-E automobilis Spark SRT05e. Jo didžiausia galia siekia 250 kW, lenktynėse – 200 kW. Maksimalus pasiekiamas greitis – 280 km/val, įsibėgėjimas iki 100 km/val – 2,8 s.
Lenktynių formatas
Visos lenktynių dalys (treniruotė, kvalifikacija ir lenktynės) vyksta vieną dieną, siekiant taupyti lėšas.
Treniruotės
Prieš kiekvieną etapą vyksta dvi laisvos treniruotės. Pirmoji trunka 45 minutes, antroji – 30 min. Jų metu kiekvienas lenktynininkas galės naudotis dvejais automobiliais ir pilna įmanoma galia – 200kw / 270AG.
Kvalifikacija
Kvalifikacija prasideda po valandos nuo paskutinių treniruočių pabaigos. Kvalifikacija burtų keliu dalinama į 4 grupes po 5 automobilius. Iš viso ši sesija trunka ne ilgiau 90 minučių. Kiekviena grupė ratams įveikti turi 10 minučių.
Lenktynės
Lenktynių startas duodamas praėjus ne mažiau 3 valandoms po kvalifikacijos pabaigos. Lenktynių trukmė - 45 min. plius vienas ratas. Lenktynėms visų automobilių galia ribojama iki 200 kW.
Praėjus 15 minučių po lenktynių starto yra paskelbti penki lenktynininkai, gavę daugiausia sirgalių balsų „FanBoost“ sistemoje. Šie trys lenktynininkai turės teisę papildomai panaudoti vienkartinį galios padidinamą 5 sekundėms iki 200 kW.
Lenktynės prasideda įprastu stovimu startu.
Nuo penktojo sezono lenktynėse naudojama naujas "Atakos režimas". Lenktynininkai gauna papildomą 25 kW galią pravažiavę specialiu ruožu. Šio ruožo ilgis ir vieta yra paskelbiama tik prieš pat lenktynes, kad komandos negalėtų jo įskaičiuoti į savo lenktynių strategiją.
Čempionato įskaita
Čempionato pabaigoje pagal iškovotus taškus apdovanojami asmeninės ir komandinės įskaitos nugalėtojai. Taškai skiriami pirmiems 10 finišavusių (25-18-15-12-10-8-6-4-2-1). Taip pat už pole poziciją skiriami trys taškai, o už greičiausią ratą - 1 taškas (jei finišuota pirmame dešimtuke).
Sustojimai techninėje zonoje
Iki 2017-2018 m. sezono lenktynėse dalyviai turėjo atlikti vieną privalomą sustojimą. Jo metu lenktynininkai privalėjo pakeisti automobilius. Padangų keitimas įmanomas tik joms prakiurus.
Nuo 2018 m. sezono pradėtas naudoti antros kartos Spark SRT05e modelis ir lenktynėse automobilio keitimo procedūros nebeliko.
Vim
thumb|220px| thumb|220px|Vim Vim (Vi IMproved) – nemokama daugiaplatformė teksto redagavimo programa. Vim sukūrė Bram Moolenaar 1991 metais, pagal vi redaktoriaus pavyzdį. Šis redaktorius pritaikytas daugiausiai programuotojų reikmėms, todėl yra mėgiamas Unix tipo sistemų programuotojų.
Vim veikia tiek tekstiniuose terminaluose, tiek grafinėse aplinkose. Darbui grafinėje aplinkoje skirta versija vadinasi gVim. Ji geresnė tuo, kad galima pasirinkti daugiau spalvų teksto dalims atvaizduoti, todėl tekstas lengviau skaitomas, nevargina akių.
Pagrindinis dalykas, kuo Vim teksto redaktorius skiriasi nuo daugumos visų kitų redaktorių, tai teksto redagavimo režimai.
Kiekvienas režimas gali turėti unikalias klavišų kombinacijas, kurių pagalba pasiekiamos įvairios funkcijos.
Kauno spaustuvė
Istorija
Savininkas V. Vebras. Spaustuvėje buvo spausdinami laikraščiai „Naujos žinios“ ir „Rytmetinės naujos žinios“, „Šventadienis“ (juos leido V. Vebras), leidiniai „Verslas“, „Amatininkas“, „Tėvų žemė“, „Aukso keliai“, „Naujas pasaulis“, „Iliustruotas pasaulis“, „Pasaulio lietuvis“, taip pat knygos, Lietuvos kariuomenės blankai.
Kauno žinios (leidinys)
Kauno žinios – informacinis leidinys, ėjęs 1915–1917 m. Kaune lietuvių, lenkų ir vokiečių kalba.
Istorija
Leidinys informavo apie karo veiksmus, įvykius pasaulyje ir Lietuvoje.
Lygumai (viensėdis)
Lygumai – viensėdis Pakruojo rajono savivaldybėje, 1 km į vakarus nuo Lygumų miestelio, kitame Kruojos krante.
Ladynų kalba
Ladynų kalba – indoeuropiečių kalbų šeimos romanų grupės retoromanų pogrupio kalba, kuria kalba Dolomitinėse Alpėse šiaurės rytų Italijoje gyvenantys ladynai.
Ladynų kalba labai artima kaimyninėje Šveicarijoje vartojamai romanšių kalbai. Ladynų kalba vyrauja La Valio, San Martin de Toro, Badijos, Mareo, Santa Cristina Valgardenos ir kt. savivaldybėse (>90 % vartotojų). Ši kalba yra oficiali Pietų Tirolio provincijoje ir mažumų kalba Trento provincijoje.
Kalba susidarė iš šnekamosios lotynų kalbos tarmių. XIX a. patyrė didelę vokiečių kalbos įtaką. XX a. ladynai italinti, o jų kalba laikyta italų kalbos tarme. 1972 m. Pietų Tirolyje jai suteiktas oficialios kalbos statusas.
Kundūzas (upė)
Kundūzas  – upė Afganistane; Amudarjos kairysis intakas. Prasideda Hindukuše, Kohi Babos kalnagūbryje (Bamijano provincija). Teka į šiaurę giliais kanjonais per šiaurinius Hindukušo gūbrius; ten upė vadinama Surchabu. Žemupyje išsilieja į Baktrijos lygumą, ten skaidosi į protakas. Tadžikistano pasienyje įteka į Amudarją.
Svarbiausi intakai – Andarabas, Chanabadas.
Upė maitinasi daugiausia sniego tirpsmo vandenimis, būna vandeninga pavasarį ir vasarą. Kundūzo vanduo naudojamas drėkinimui. Įrengta Puli-Chumri užtvanka.
Prie upės yra Kundūzo miestas.
FK Kuktoš
Istorija
Klubas įkurtas 2011 m. Rungtyniavo aukščiausioje šalies futbolo lygoje nuo 2018 m.
Arvydas Karaška
Arvydas Kazimieras Karaška (g. 1943 m. kovo 11 d. Kėdainiuose) – lietuvių muzikologas, enciklopedininkas.
Biografija
1969 m. baigė Lietuvos konservatorijos V. Venckaus klasę, 1966–1976 m. su pertraukomis studijavo kompoziciją J. Juzeliūno klasėje). 1976–2002 m. vadovavo folkloro ansamblių „Ratilio“, „Dijuta“ instrumentinėms grupėms, Skriaudžių „Kanklėms“ ir kitiems ansambliams. Nuo 1996 m. kūrybinės grupės „Atgimstantys varpai“ kampanologas.
Lietuvoje ir užsienyje paskelbė menotyros, muzikinės instrumentologijos studijų (leidinyje Naujasis Grove'o muzikos instrumentų žodynas (, 1984 m.), skaitė pranešimus tarptautinėse konferencijose, parengė radijo ir televizijos laidų. Išplėtė lietuvių liaudies muzikos instrumentų sistematiką. Rekonstravo reliktinių muzikos instrumentų Europos muziejams (Paryžiaus Žmogaus muziejus ir kt.), ansambliams. Sudarė ir parengė eilėraščių, novelečių rinkinių (Birutė Vapšienė. Vyšnios snieguotos, Ramutė Astrauskienė. Žydinti obelis, abu 2003 m.). Sukūrė muzikos ir grafikos kūrinių, apipavidalino knygų ir kitų leidinių. Rašė straipsnius Muzikos enciklopedijai, Visuotinei lietuvių enciklopedijai.
Lygnugariškiai
Lygnugariškiai – kaimas Kretingos rajono savivaldybėje, 6 km į pietryčius nuo Kartenos ir 4 km į šiaurę nuo Kalniškių, tarp Alanto upės ir Vėlaitynės miško.
Istorija
Kaimas susiformavo XVIII a. antroje pusėje, Alanto upės kairiajame krante buvusiose bendro naudojimo plėšininėse Vėlaičių kaimo žemėse. Seniau dar buvo vadinamas Šileikinu.
Lygnugariškių ūkininko Prano Prižginto sūnus Edvardas Prižgintas-Garsas (1917–1948) pokariu tapo partizanų rėmėju ir ryšininku, o 1948 m. įstojo į Lietuvos laisvės armijos Žemaičių apygardos Kardo rinktinės Buganto kuopą. Žuvo 1948 m. rugpjūčio 10 d. miške prie Tyro durpyno, Balsiškių kaime.
Tiškevičiai
thumb|220px|Tiškevičių rūmai Trakuose Tiškevičiai – rusėnų kilmės LDK didikų giminė, iškilusi XVI a. antroje pusėje. Giminė atsirado XV a. pabaigoje iš Kijevo bajorų vadovo Kaleniko Miškovičiaus (minimas 1437 m.) sūnaus Tiškos (Timotiejaus). Tiškos sūnūs prie vardų pridėjo tėvavardį Тышкович (Tyškovič). Jis tapo giminės pavarde, kurią lenkų kalbos įtakoje pradėta rašyti Tyszkiewicz.
XVI a. pabaigoje Tiškevičiai tapo pirmaisiais LDK rytinių sričių unitais, tačiau vėliau prisiėmė katalikybę. Didžiausią politinę galią giminė įgavo XVII a., turtinę – XIX a., kai tapo turtingiausiais Lietuvos žemvaldžiais. Iš Tiškevičių giminės atstovų 9 buvo vaivados, 2 vyskupai, 3 lauko etmonai, 3 kaštelionai, 3 iždininkai, 4 didieji maršalkos.
Tiškevičių giminės herbas Leliva. Giminės devizas „Deligas quem diligas!“ („Išsirink, ką myli!“)
Tiškevičių atstovai
thumb|right|200px|Tiškevičių rūmai [[Lahoiskas|Lahoiske (Napoleonas Orda, XIX a.)]]
Biržų šaka
thumb|right|200px|[[Astravo dvaras|Biržų (Astravo) dvaras]]
thumb|right|200px|[[Raudondvario dvaras (Kaunas)|Raudondvario dvaras šalia Kauno]]
Kretingos linija
thumb|right|200px|[[Trakų Vokės dvaras]]
Ankangas
Ankangas  – miestas vidurio Kinijoje, Šaansi provincijoje, apie 180 km į pietus nuo Siano, prie Hanšujo upės aukštupio. Yra vietinis oro uostas, nutiestas greitkelis į Sianą. Tekstilės, chemijos (lakų), medžio apdirbimo, statybinių medžiagų, odos, maisto pramonė. Apylinkėse išvystytas sezamo auginimas.
Istorija
Miestas pradėjo kurtis III a., tada vadintas Liangdžou, V a. pavadintas Dzindžou, XVI a. – Singanu. 1783 m. regionas pavadintas Ankango prefektūra. 1988 m. Ankangui suteiktas miesto statusas.
Gudžiūnų apylinkė (Kėdainiai)
Gudžiūnų apylinkė – Lietuvos TSR administracinis-teritorinis vienetas vidurio Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Gudžiūnų valsčiuje, 1950 m. priskirta naujam Dotnuvos rajonui. 1954 m. prijungta dalis Antušavos apylinkės ir dalis Pilionių apylinkės, 1963 m. – Margininkų apylinkė, 1975 m. – dalis Mantviliškio apylinkės.
Aujuituko nacionalinis parkas
Aujuituko nacionalinis parkas  – saugoma gamtos teritorija Kanadoje, Nunavute, apima Bafino Žemėje esantį Kamberlando pusiasalį. Užima daugiau kaip 19 tūkst. km² teritoriją.
Parkas įsteigtas 1976 m., kad būtų apsaugota tundros augalija ir gyvūnija. Čia sutinkami baltieji lokiai, poliarinės lapės, laukiniai šiauriniai elniai, lemingai, arktiniai kiškiai, šermuonėliai, pakrantėse gyvena ruoniai, jūrų vėpliai, lizdus suka ~40 paukščių rūšių. Augalija skurdi – beržų keružių, arktinių karklų sąžalynai, viržiai, uolaskėlės, driados ir kt. Didelę dalį teritorijos užima ledynai, ledlaukiai, fjordai, kalnai (Asgardas, 2015 m; Toras, 1675 m).
Parko pavadinimas inuitų kalba reiškia „niekad neištirpstanti žemė“. Parkas pasiekiamas iš Pangnirtungo ir Kikiktarjuako gyvenviečių.
Antanas Klimas
Antanas Klimas (1924 m. balandžio 17 d. Pelekonyse, Jiezno valsčius – 2016 m. rugsėjo 18 d. Braitone, JAV) – Lietuvos kalbininkas, mokslų daktaras.
Biografija
1950–1957 m. Pensilvanijos universiteto dėstytojas. 1957–1989 m. Ročesterio universitete (Niujorkas) dėstė germanistiką, indoeuropiečių, baltų, slavų kalbotyrą, nuo 1970 m. profesorius. Mirė 2016 m. rugsėjo 18 d. Braitone, Niujorko valstijoje, JAV.
Stasė Dievaitytė-Skačkauskienė
Stasė Dievaitytė-Skačkauskienė (1903 m. rugsėjo 13 d. Tbilisis – 1970 m. lapkričio 6 d. Panevėžys) – Lietuvos dainininkė.
Biografija
Iki 1918 m. gyveno Tbilisyje. 1921-1927 m. mokėsi Kauno muzikos mokyklos V. Grigaitienės klasėje. Gavusi valstybės stipendiją 1927-1932 m. studijavo Paryžiuje, 1931 m. baigė Normalinę muzikos mokyklą, įgijo koncertinės dainininkės diplomą, 1932 m. baigė Rusų konservatorijos S. Gladkajos–Kedrovos klasę.
1932 m. su K. Kavecko vadovaujamu lietuvių studentų choru dalyvavo įvairių šalių tautinio meno šventėje Paryžiuje. Debiutavusi Margaritos vaidmeniu Š. Guno operoje „Faustas“ vieną sezoną dainavo Valstybės teatre, surengė kamerinių koncertų. Buvo valstybinio radiofono solistė, vertėsi privačiomis dainavimo pamokomis. Dėstė dainavimą Klaipėdos, Šiaulių, Panevėžio muzikos mokyklose.
Kiotanabė
Kiotanabė  – miestas pietinėje Kioto prefektūros dalyje, Japonijoje. Mieste gyvena apie 65 tūkst. gyventojų.
Miestas įkurtas 1997 m. balandžio 1 d. reorganizavus iki tol gyvavusią Tanabės savivaldybę.
Simboliai
Oficiali miesto gėlė – rododendras, medis – taukinis žvakmedis.
Pumpurai
Pumpurai – kaimas Mažeikių rajono savivaldybėje, 9 km į šiaurės vakarus nuo Mažeikių. Kaime yra Ventos geležinkelio stotis.
thumb|left|Ventos geležinkelio stotis
Istorija
Literatūros šaltiniuose nurodoma, kad Kontros upelio ir Ventos santakoje yra Pumpurų piliakalnis.
1872 m. pro Pumpurų kaimą buvo nutiesta geležinkelio linija ir čia pastatyta Ventos geležinkelio stotis su 3 atsarginiais keliais ir keletu pastatų. Carinės Rusijos pareigūnai ją oficialiai vadindavo Vindava, kaizerio vokiečiai pakabino iškabą „Wenta“. Po karo stočiai prigijo Ventos vardas.
Gyventojai
1923 m. kaime buvo 54 sodybos su 330 gyventojų.
Raudonkos piliakalnis
Piliakalnis
Piliakalnis įrengtas aukštumos kyšulyje, Kabarkštos dešiniajame krante. Aikštelė buvo pailga šiaurės – pietų kryptimi, apie 30 m ilgio, 8 m pločio šiauriniame krašte. Ji nugriuvusi, likęs tik piliakalnio kalvos pagrindas. Jos šiauriniame krašte supiltas 10 m ilgio, 12 m pločio pylimas, kuris dabar nuo aikštelės liekanų yra 3 m aukščio. Išorinis pylimo šlaitas yra 1,5 m aukščio. Šlaitai statūs, 10 m aukščio.
WYSIWYG
thumb|250px|OpenOffice.org Rašyklės langas su KMTIB naudotojo sąsaja
Raudonkos piliakalnis
Piliakalnis
Piliakalnis iš visų pusių smarkiai nuplautas Kabarkštos (šlaitai eroduoja ir dabar), likusi tik apardyto pylimo dalis. Jis apaugęs smarkiai praretintais lapuočiais medžiais.
WYSIWYG
WYSIWYG, tai What You See Is What You Get akronimas, kuris naudojamas kalbant apie kompiuterines programas, kurių darbinio turinio išvaizda rengimo metu yra labai panaši į galutinio produkto išvaizdą. Dažnai vartojamu teksto rengyklės atveju KMTIB sąvoka reiškia, kad redaguojamo teksto išvaizda ekrane bus identiška atspausdinto teksto išvaizdai. Neretai ir kalbant apie kitas programas, kaip, pavyzdžiui, interneto puslapių rengykles, jos apibūdinamos kaip KMTIB programinė įranga.